George Bernard Shaw
Ni George Bernard Shaw (26 Hulio 1856 – 2 Nobiembre 1950) ket maysa idi nga Irlandes a dramaturgo ken ti kkimmaduaan a nangbangon ti Londres a Pagadalan iti Ekonomia. Urayno ti immuna a nagganansia a panagsuratna idi ket ti musika ken literario a kriticismo, nga iti kapasidad ket nagsurat kadagiti adu a nangato ti artikuladona a paset ti panagsursurat, ti kangrunaan a kalaingna idiket para iti drama, ket n isu ket nagsursurat kadagiti adadu ngema 60 a pabuya. Gangani amina nga insursuratna ket mangibagbaga kadagiti sosial a parikut, ngem adda dagiti panakauratna iti komedia a makaaramid a maibturan gapo ti nainget a tema. Ni Shaw nagsukimat ti edukasion, panagasaw, relihion, gobierno, panagaywan ti salun-at, ken ti pribilehio ti klase.
Isu ket kaaduan a nakaungetan babaen ti panakaimatanganna a kas ti saan a nasayaat a panakausar dagiti agobobra a klase. Isu ket maysa a nagagar a sosialista, ni Shaw ket nagsurat kadagit adu a polieto ken bitka par iti Fabiano a Kagimongan. Isu ket nagbalin a nagun-odan nga orador iti panangipato kadagiti punganayanna, a mairaman dagiti kapadpada a karbengan para iti lalaki ken babai, a mangpasayyat kadagiti panagabuso kadagiti agobobra a klase, a mangpasubli ti pribado a panagtagikua kadagiti produktibo a daga, ken nangpakpatakder ti nasalun-at a kabibiag. Iti nabiit a panawen isu ket aktibo kadagiti lokal a politika, nga isu ket nagserbiiiday Konsilo ti Kondado ti Londres.
Idi 1898, ni Shaw ket inasawana ni Charlotte Payne-Townshend, ti maysa a kapdpadana Fabiano. Nagtaengda idiay Ayot St Lawrence iti maysa a balay a makunkuna tattan ati Suli ni Shaw. Ni Shaw ket pimmusay idiay, iti tawen a 94, manipud kadagiti kroniko a parikut a naipakaro babaen kadagiti sugatna a naalana babaen ti panakatinnagna iti agdan.
Isu ti agmaymaysa a tao a nagunggunaan ti Premio Nobel iti LIteratura (1925) ken ti Oscar (1938), para kadagit naiparawadna iti literatura ken dti obrana itipelikula a Pygmalion (panakaampon ti pabuyana iti isu met laeng a nagan).[1] Ni Shaw ket kinayatna a likudan ti Premio Nobel gaputa awan ti panagayatna kadagiti publiko a pammadayaw, ngem inawatna gapu ti panakiddaw ti asawana: ti asawana ket nangipanuot a daytoy ket pammadayaw para iti Irlada. Isu ket saan a nagayat kadagiti kuarta a gunguna, a nangikidkiddaw a mausar dagitoy ti panagbayad ti panakaipatarus dagiti Suiso a libro iti Inggles.[2]
[urnosen] Paammo
- ^ Ni Al Gore ket nangabak met ti Premio Nobel (ngem saan a para iti Literatura), ken nagbida iti maysa a nangabak ti Premio Akademia a dokumentario, ngem daytoy ket saan a nabukbukodan a naited kaniana.
- ^ Gibbs, A. M. (2005). Bernard Shaw: Ti Niag. Gainesville, Florida: Unibersidad a Pagmaldita iti Florida. pp. 375–376. ISBN 0-8130-2859-0. http://www.upf.com.
[urnosen] Kasilpo iti ruar
Dagiti midia a mainaig ti George Bernard Shaw idiay Wikimedia Commons
zho_Hans ilo_Latn ilo_Latn ilo_Latn ilo_Latn ilo_Latn ilo_Latn gla_Latn ilo_Latn ilo_Latn